Derde geslag deur Australië se hoogste hof erkenNorrie May-Welby se paspoort Australië se hoogste hof het Woensdag ŉ derde kategorie van geslagsindeling, buiten manlik of vroulik, erken. Norrie May-Welby, wat haarself as geslagloos (ŉ “neuter”) beskryf, het jare lank gestry om ŉ ander keuse buiten “manlik” of “vroulik” op amptelike rekords te hê. May-Welby verkies “nie-spesifiek”. Die registrateur van geboortes, sterftes en huwelike in Australië het in die hof aangevoer dat die wet slegs die keuse van manlik of vroulik aanbied op amptelike vorms. Die hooggeregshof het eensydig besluit dat die wet wel erken dat ŉ persoon moontlik nie manlik of vroulik is nie. May-Welby is manlik in Skotland gebore en het as sewejarige na Australië verhuis. Ná ŉ geslagveranderingsoperasie het May-Welby steeds nie soos ŉ vrou gevoel nie, en toe weer ŉ operasie ondergaan om geen geslag te hê nie. -SAPA